கேள்வி: சுனிதி சாலமன் குறித்து விரிவாக சொல்லுங்கள்.
பதில்: சுனிதி சாலமன் (''Suniti Solomon'') (1938 அல்லது 1939 – 28 சூலை 2015) என்பவர் ஒரு மருத்துவராவார். இவர்தான் இந்தியாவின், தமிழகத்தின் சென்னையில் 1986 முதன் முதலில் எயிட்ஸ் நோயாளிகள் இருப்பதை கண்டறிந்தவர் ஆவார். இவர் சென்னை மருத்துவக் கல்லூரியில் நுண்ணுயிரியல் பேராசிரியராக அப்போது இருந்தார். 2017 ஆம் ஆண்டு சனவரி மாதம் 25 ஆம் தேதியன்று எச்.ஐ.வி நோயைக் கண்டறிவதிலும் சிகிச்சையளிப்பதிலும் இவர் ஆற்றிய பங்களிப்புகளுக்காக, இந்திய அரசாங்கம் இவருக்கு மருத்துவத் துறையில் பத்மசிறீ விருதை வழங்கியது.
கேள்வி: சுனிதி சாலமன் - பணிகள் பற்றி தகவல் சொல்.
பதில்: இவர் எயிட்ஸ் நோயாளிகளுக்கான இந்தியாவின் முதல் தன்னார்வ ஆலோசனை மற்றும் சோதனை மையத்தை சென்னை மருத்துவக் கல்லூரியில் 1993இல் நிறுவினார். 1993இல் தன் வேலையை விட்டு விலகி எயிட்ஸ் ஆராய்ச்சி மற்றும் கல்வி அளிக்கும் ஒயி.ஆர்.ஜி. கேர் தொண்டு நிறுவனத்தைத் தோற்றுவித்தார். எயிட்ஸ் நோயிக்கு எந்த மருத்துவமனையும் சிகிச்சை அளிக்க மறுத்த அந்தக் காலகட்டத்தில் குறைந்த வசதிகளுடன் சென்னை பாண்டி பசார் பகுதியில் கூடாரத்தில் மருத்துவ சிகிச்சை அளிக்கத் துவங்கினார்.
கேள்வி: சுனிதி சாலமன் - விருதுகள் குறித்து விரிவாக சொல்லுங்கள்.
பதில்: *இவரது பணிகளை பாராட்டும் விதமாக 2009ஆம் ஆண்டு இந்திய அரசின் அறிவியல் மற்றும் தொழில் நுட்ப அமைச்சகத்தின் தேசிய பெண்கள் உயிரியல் அறிவியலாளர் விருதை வழங்கினர். *தமிழ்நாடு எயிட்ஸ் கட்டுப்பாட்டு சங்கம் வாழ்நாள் சாதனையாளர் விருது வழங்கி பாராட்டியது.